Raul Kübarsepp

Raul Kübarsepp (sündinud 13. juulil 1975 Elvas) on hariduslike arvutimängude arendaja, looduskaitsja, rollimängija, ühiskonnaaktivist, roheline poliitik ja haridustegelane.
Tegeleb digiühiskonna arendamise, õppimise mängulisemaks ja keskkonna puhtamaks muutmisega.
Hariduskäik.
Ta on õppinud aastatel 1982–1991 Elva Keskkoolis ja aastatel 1991–1993 Nõo Reaalgümnaasiumis . 1998. aastal lõpetas ta Tartu Kunstikooli kunstnik-kujundaja erialal.
Ta on ka Tartu Ülikoolis virtuaalkeskkondade loomist ja arendamist (teema: uute infotehnoloogiliste keskkondade disain, loomine ja arendus) ning kutseõpetamist (teema: sisemine motivatsioon).
Töökäik.
Aastast 1993 töötanud graafilise kujundajana töötanud Postimehe kirjastuses, Halo Interactive DDBs, All Web Industries jne.
Töötanud aastatel 2001–2009 Playtech Estonias graafilise kasutajaliidese kujundajana.
Aastast 2009 on tegelenud arvutipõhiste õppemängude arendamisega. Aastal 2011 asutas õppemängude arendamiseks ettevõtte 3TeeKann OÜ ning juhtis seda aastani 2013. Kuna õppemängud olid sel ajal enamasti laste jaoks väheatraktiivsed ning eesti keelt kõnelevatele lastele mänge ei olnud, siis sai kümmekonna huvilisega arendatud numbrite, hulkade ja tähestikku õpetavad väikemängud 3D-keskkonnas.
Aastatel 2011–2018 Tartu Kunstikooli 3D-eriala õppekava arendaja ja eriala juht.
Aastast 2019 töötab Eestimaa Looduse Fondi digitaalse kommunikatsiooni eksperdina, kus toimetab peamiselt keskkonnateadlaste ekspertiisi ja vaadete levitamisega ühiskonnas ning WWFi rakenduslike projektide elluviimisega.
Ühiskondlik tegevus.
Vabatahtlik tegevus Ukraina heaks.
Alates Venemaa täiemahulise sõjategevuse algusest Ukrainas 2022. aastal on Raul Kübarsepp tegelenud Ukraina toetamisega infosõjas, panustades digikommunikatsiooni ja strateegilise teavitustöö kaudu. 2024. aasta sügisel alustas ta vabatahtlikku tegevust Ukrainas, viibides seitsme kuu jooksul Lvivis, Kiievis ja Odessas. Tema töö hõlmas nii praktilist abi – näiteks varustuse tootmist Ukraina kaitseväele – kui ka digitaalseid kampaaniaid ja rahakogumist NATO riikides. Kübarsepp osales ka DrukArmy.org.ua võrgustiku tegevuses, mis ühendab üle 13 000 3D-printeri ja on tootnud sadu tonne varustust Ukraina relvajõududele.
Poliitika.
Tegelnud Eesti Piraadipartei MTÜs infovabaduse, e-demokraatia ja taju muutvate ainete reguleerimise teemadega.
2013. aasta kohalike omavalitsuse volikogude valimisel Tartu valimisliidu Vabakund kandidaat.
Erakonna Eestimaa Rohelised liige aastast 2018.
On kandideerinud Roheliste erakonna koosseisus 2019. ja 2023. aasta Riigikogu valimistel. 2023. aastal kogus ta valimisringkonnas nr 10 (Tartu linn) 79 häält.
Vaba tarkvara.
Vaba tarkvara propageerija. Muu hulgas alustas, leidis rahastuse ja viis läbi vabatarkvaralise 3D-lahenduse Blender (tarkvara) käsiraamatu tõlkimise. Kümneliikmelise tiimi pea aastase töö tulemusena tõlgiti umbes 1500 lk teksti ning eestindati ligi 400 erialast väljendit.
Arvutimängude arendusklubi APT GameGenerator.
Arvutimängude arendusklubi APT GameGenerator asutajaliige. APTGG on 2015. aastal koos Erich Brutusega loodud arvutimängude mänguarendusklubi Eestis, mis jooksvalt pakub tasuta koolitusi kõigile huvilistele. Mänguarendusklubi on koht vabas vormis arvutimängude arendamise õppimiseks, mis ühendab kunsti (seda suunda juhendavateks mentoriteks on Tartu Kunstikooli 3D-eriala õpetajad) ja tehnoloogia (mentoriks Tartu Ülikooli arvutiteaduse instituudi õppejõud).
Rollimängud.
Rollimänguselts Kalevite Kange Rahvas asutajaliige. Selts loodi koolilastele n-ö elavaks ajaloo õpetamiseks, s.o muinasaja õppimine rollimängu õppemeetodina kasutades läbi taaskehastamise.
Tartu Rollimänguseltsi Kivitsõõr asutajaliige. Selts asutati eesmärgiga arendada Tartus rollimängijate tegevust ning pakkuda neile kohta rollmängude ja sellega seotud ürituste läbiviimiseks, sest eelnevalt selline koht Tartus puudus.
Viikingiaja taaskehastusklubi Tarbatu asutajaliige.
Eesti fantaasiahuviliste ja rollimängijate portaali Dragon.ee asutajaliige.
Tartu Lastehoiuselts.
Tartu Lastehoiuseltsi asutajaliige, mis on nüüdseks nime alla MTÜ Veski Lastehoiuselts. Tegemist oli esimese lastehoiuga Tartus. Hiljem on Tartus loodud üle viiekümne lastehoiuseltsi.
Isiklikku.
Ema Virve Kübarsepp, isa Enn Kübarsepp, vend Tanel Kübarsepp.
Pojad Orm Kaarel Kübarsepp ja Thor Kaaren Kübarsepp.
Talvel elab Tartus, suvel aga Vilsandi saarel.